Miksi Bose Sport Earbuds -kuulokkeissa ei ole painikkeita?
Kuulokkeissa on painikkeiden sijaan kosketussäätöjärjestelmä, jolla kuulokkeiden toimintoja voi käyttää.Oikeanpuoleisella kuulokkeella ohjataan seuraavia päätoimintoja:Käynnistä tai keskeytä sisällön toisto ja vastaa puheluun tai lopeta se kaksoisnapauttamalla.Hylkää saapuva puhelu tai ota virtuaaliavustaja käyttöön pitämällä kuuloketta painettuna.Vasen kuuloke:Siirry itse määrittämääsi pikaohjaustoimintoon kaksoisnapauttamalla (määrityksen voi tehdä Bose Music -sovelluksessa).
fi
Miksi sovitteita on kolme paria?
Bose Sport Earbuds -kuulokkeiden mukana toimitetaan pehmeät sovitteet kolmessa eri koossa, jotta kuulokkeiden käyttö olisi mahdollisimman mukavaa ja helppoa. On tärkeää löytää omaan korvaan sopiva sovitekoko. Katso ohjeet sovitteen koon valintaan Bose Music -sovelluksessa. Joudut ehkä kokeilemaan eri sovitekokoja, jotta löydät oikean koon kumpaankin korvaan – ei ole myöskään epätavallista, jos tarvitset erikokoiset sovitteet eri korviin.
fi
Mikä Active EQ -taajuuskorjain on?
Active EQ -taajuuskorjain säätää taajuusvastetta elektronisesti niin, että se vastaa Bosen omaa kuulokeäänen vastekäyrää mahdollisimman tarkasti. Tämä vastekäyrä on saatu aikaan hyödyntämällä vuosikymmenien tutkimusta äänen kulkeutumisesta korvaan. Mitä paremmin taajuusvaste vastaa tavoitekäyrää, sitä todenmukaisemmalta ääni kuulostaa.
fi
Mikä on pikaohjaustoiminto? Miten otan sellaisen käyttöön?
Bose Sport Earbuds -kuulokkeissa on muiden ohjattavien toimintojen lisäksi myös pikaohjausominaisuus. Sen ansiosta voit määrittää kuulokkeisiin haluamasi toiminnon, esimerkiksi kappaleen ohituksen tai akun varaustason tarkistuksen. Voit määrittää haluamasi toiminnon Bose Music ‑sovelluksessa ja käyttää toimintoa kaksoisnapauttamalla vasenta kuuloketta.
fi
Miten Bose Sport Earbuds -kuulokkeet ladataan?
Bose Sport Earbuds -kuulokkeet ladataan asettamalla ne mukana toimitettavaan latauskoteloon. Jos latauskotelossa on virtaa, kuulokkeet latautuvat automaattisesti. Kuulokkeet latautuvat, kun kuulokkeiden tilavalot vilkkuvat valkoisina. Huomaa: kotelon tilavalot näyttävät kotelon varaustilan ja vilkkuvat vain siinä tapauksessa, että kotelo on yhdistetty virtalähteeseen latausta varten.Kuulokkeiden akku latautuu täyteen noin 2 tunnissa. Kun akku on täynnä, kuulokkeiden akun merkkivalo palaa valkoisena ja sammuu sitten.Jos kotelosta loppuu virta, liitä kotelo mukana toimitetulla USB-C-johdolla tietokoneen tai seinälaturin (lisävaruste) USB-liitäntään.
fi
Miten Bose Sport Earbuds -kuulokkeiden mukana toimitettavat StayHear Max -sovitteet eroavat alkuperäisistä StayHear+-sovitteista?
StayHear Max -sovitteet on valmistettu samanlaisesta pehmeästä silikonimateriaalista kuin alkuperäiset StayHear+-sovitteetkin. Niissä on samanlainen ainutlaatuinen sateenvarjomainen muoto, jonka ansiosta ne muodostavat korvakäytävän suulle sinetin ja parantavat siten kuuntelukokemusta. Kiinnittymistapa on kuitenkin erilainen: StayHear Max -sovitteet kiertyvät kuulokkeen akustisen rakenteen ympärille, minkä ansiosta korvanappi asettuu lähemmäksi päätä.Uusi sovitemalli muodostaa myös paremman, ilmatiiviin sinetin korvan ja nappikuulokkeen välille, minkä ansiosta basso ja muut äänet kuuluvat laadukkaammin.Jos sinulla on toiset Bose-kuulokkeet, joissa on Bose StayHear+-sovitteet, aiemmin käyttämäsi sovitteen koko voi olla eri kuin uudemmissa sovitteissa. Katso ohjeet sovitteen koon valintaan Bose Music -sovelluksessa. Oikean koon löytäminen voi edellyttää useamman koon kokeilemista.
fi
Miten huolehdin sovitteista?
Bose Sport Earbuds -kuulokkeet tulisi puhdistaa aina käytön jälkeen pyyhkimällä ne kevyesti kuivaksi. Huolehdi siitä, ettei kuulokkeisiin pääse kosteutta aukkojen kautta. Varmista lisäksi, ettei kuulokkeiden aukkoihin pääse roskia tai likaa. Kuulokkeiden aukkoihin tai kärkiin ei saa kohdistaa puhallusta tai imua.Jos kuulokkeet on puhdistettava perusteellisemmin, irrota sovitteet kuulokenapeista ja huuhtele ne sitten vedellä ja miedolla pesuaineella. Anna sovitteiden kuivua kokonaan ennen kuin kiinnität ne takaisin kuulokenappeihin. Sovitteiden pitäisi kestää likaa ja UV-säteilyä, jotka tavallisesti aiheuttavat lieviä värimuutoksia. Normaalissa käytössä sovitteiden ulkonäön pitäisi pysyä muuttumattomana vuosien ajan.
fi
Miten hyvä äänenlaatu Bose Sport Earbuds -kuulokkeissa on?
Bose Sport Earbuds -kuulokkeilla äänenlaatu on korkea kaikilla äänenvoimakkuustasoilla. Eri tekniikoiden yhdistelmä tekee tästä mahdollista. Patentoitu akustinen liitäntärakenne ja ensiluokkaiset, tehokkaat elementit takaavat vaikuttavan äänen ja syvän basson. Volume-optimized Active EQ -taajuuskorjain parantaa äänen selkeyttä koko taajuusalueella ja takaa luonnollisen äänentoiston.
fi
Miten mukavat ja vakaat Bose Sport Earbuds -kuulokkeet ovat?
Nämä kuulokkeet ovat niin miellyttävät, että niitä voidaan käyttää pitkiäkin aikoja. Ne pysyvät myös tukevasti paikoillaan riippumatta siitä, kuinka vauhdikkaasti liikut. Sovitteissa on joustava uloke, joka jakaa paineen tasaisesti pitkin korvan yläkaarta. Tämä ainutlaatuinen muotoilu takaa kuulokkeiden erinomaisen vakauden mukavuudesta tinkimättä. Sovitteiden pehmeän materiaalin ja pyöristetyn profiilin ansiosta kuulokkeet pysyvät tiiviisti korvan ulkosyvennystä vasten myös pitkäaikaisessa käytössä.
fi
Miten muodostan pariliitoksen Bose Sport Earbuds -kuulokkeiden ja mobiililaitteen välille?
Kun Bose Sport Earbuds -latauskotelo avataan ensimmäisen kerran, kuulokkeet siirtyvät automaattisesti löydettävään tilaan ja tilavalot vilkkuvat sinisinä. Mobiililaite pystyy tällöin havaitsemaan kuulokkeet. Viimeistele yhteyden muodostus lataamalla Bose Music -sovellus. Sen avulla voit yhdistää laitteita ja saat lisätietoja kuulokkeiden ominaisuuksista. Jos sinulla ei ole Bose Music -sovellusta, yhdistä kuulokkeet noudattamalla älypuhelimesi Bluetooth-valikon ohjeita. Kun yhteys on muodostettu, kummankin kuulokkeen tilavalot palavat sinisinä. Voit yhdistää uusia laitteita painamalla latauskotelon Bluetooth-painiketta, kunnes Bluetooth-tilavalo alkaa vilkkua hitaasti sinisenä tai kuulet kuulokkeissa äänikehotteen Ready to connect (Valmis yhdistämään). Viimeistele yhteyden muodostus noudattamalla Bose Music ‑sovelluksen tai Bluetooth-laitteen valikon ohjeita.HUOMAUTUS: Ääntä voi kuunnella vain yhdestä laitteesta kerrallaan.
fi
Mitä eroa Bose QuietComfort Earbuds- ja Bose Sport Earbuds -kuulokkeilla on?
Molemmissa täysin langattomissa kuulokkeissa on yhtä hyvä käyttömukavuus ja vakaus, hien- ja säänkestävyys sekä akun kesto, mutta niissä on myös muutamia merkittäviä eroja. Ensinnäkin QuietComfort Earbuds -kuulokkeissa on taustaääniä poistava tekniikka, kun taas Bose Sport Earbuds -kuulokkeissa sellaista ei ole. QuietComfort Earbuds -kuulokkeet soveltuvat ajoittaiseen käyttöön koko päivän ajan, kun taas Sport Earbuds -kuulokkeet on suunniteltu urheiluun. Sport Earbuds -kuulokkeet ovat myös hieman pienemmät ja kompaktimmat kuin QuietComfort Earbuds -kuulokkeet.
fi
Ovatko Bose Sport Earbuds -kuulokkeet hienkestävät?
Kyllä. Bose Sport Earbuds -kuulokkeet ovat läpäisseet IPX4-testauksen, mikä tarkoittaa sitä, että ne on suojattu hikeä ja missä tahansa kulmassa roiskuvaa vettä vastaan. Myös latauskotelon sisäpuoli kestää vettä tai hikeä, jota kuulokkeisiin saattaa jäädä käytön jäljiltä latauksen ajaksi. On kuitenkin suositeltavaa, että kotelon ulkopuolta ei altisteta vedelle.
fi
Ovatko Bose Sport Earbuds -kuulokkeet vesitiiviit?
Eivät ole. Bose Sport Earbuds -kuulokkeet on suunniteltu kestämään hikeä ja sääolosuhteita, mutta niitä ei ole tarkoitettu upotettavaksi veteen.
fi
Voiko Bose Sport Earbuds -kuulokkeilla vastata puheluihin?
Kyllä. Bose Sport Earbuds -kuulokkeiden korvanappeihin on integroitu kaksoismikrofonijärjestelmä puheluita varten. Kuulokkeiden on oltava yhdistetty Bluetooth HFP -profiilia tukevaan älypuhelimeen. Puhelun ääni kuuluu sekä oikeasta että vasemmasta kuulokkeesta. Perinteisten puhelujen lisäksi kuulokkeet toimivat Voice over Internet Protocol (VoIP) -puhelusovellusten, kuten Skypen ja FaceTimen, kanssa.
fi
Voiko Bose Sport Earbuds -kuulokkeita käyttää Bose Music -sovelluksella?
Kyllä. Bose Music -sovelluksen graafinen käyttöliittymä helpottaa kuulokkeiden ja eri Bluetooth®-laitteiden hallintaa ja vaihtamista niiden välillä. Sovelluksella voit myös räätälöidä Sport Earbuds -kuulokkeet mieltymystesi mukaisiksi ja ladata kuulokkeisiin ohjelmistopäivitykset ja uudet ominaisuudet.Bose Music ‑sovelluksessa on myös monia hyödyllisiä ominaisuuksia. Voit määrittää sovelluksella omat CNC-suosikkisi, seurata virrankulutusta, säätää virtuaaliavustajan asetuksia ja luoda oman pikaohjaustoiminnon.Huomaa, että Sport Earbuds -kuulokkeita ei voi yhdistää Bosen muihin sovelluksiin, kuten Bose Connectiin, Bose Heariin tai Bose SoundTouchiin.
fi
Voiko akkua pikaladata?
Kyllä. Jos akku on tyhjä, 15 minuutin pikalatauksella saa noin 2 tuntia käyttöaikaa.
fi